ETEพลาดงานโซลาร์ฯสหกรณ์เฟส 2 เล็งเข้าสนับสนุนโครงการที่ได้รับคัดเลือก
ETE พลาดงานโซลาร์ฟาร์มส่วนราชการ-สหกรณ์เฟส 2 เล็งเข้าสนับสนุนโครงการที่ได้รับคัดเลือก
27 มิ.ย. 2560

นายไรวินท์ เลขวรนันท์ ประธาน เจ้าหน้าที่บริหาร บริษัท บูรพา เทคนิคอล เอ็นจิเนียริ่ง จำกัด (มหาชน) หรือ ETE เปิดเผยว่า การเข้ายื่นโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตร ระยะที่ 2 โครงการที่บริษัทสนับสนุนไม่ได้รับคัดเลือก
อย่างไรก็ตาม มีส่วนราชการและสหกรณ์บางแห่งเข้ายื่นโครงการด้วยตัวเองและยังไม่มีผู้ประกอบการเข้าไปสนับสนุนราว 30% ของโครงการที่ออกมาทั้งหมด ซึ่งบริษัทได้เตรียมจะเข้าไปเจรจาเพื่อเข้าไปสนับสนุนโครงการดังกล่าว
ทั้งนี้ นายไรวินท์ ยอมรับว่า การคัดเลือกรอบนี้มีการแข่งขันสูงมาก ซึ่งบริษัทจะมองถึงราคาที่มีความเหมาะสมเพื่อให้สามารถสร้างผลกำไรให้กับบริษัทได้เท่านั้น
“ครั้งนี้มีผู้เข้าร่วมเยอะมาก ทำให้เราพลาดที่จะได้มา หลังจากนี้เราก็จะเป็นการหาหน่วยราชการและสหกรณ์ที่ยังไม่มีผู้ประกอบการเข้าไปสนับสนุน แต่อย่างไรก็ตามหากราคาแพงก็ไปและไม่สามารถสร้างผลกำไรได้เราคงจะไม่ทำ”นายไรวินท์ กล่าว